คณะแพทยศาสตร์ มหาวิทยาลัยสยาม

**คณะแพทยศาสตร์ มหาวิทยาลัยสยาม** เป็นคณะแพทยศาสตร์ของมหาวิทยาลัยสยาม โดยเป็นสถาบันแพทยศาสตร์ลำดับที่ 21 ของประเทศไทย และลำดับที่ 2 ของมหาวิทยาลัยเอกชน  และผ่านการรับรองหลักสูตรแพทยศาสตรบัณฑิตจากแพทยสภาแล้ว

## ประวัติ
คณะแพทยศาสตร์ มหาวิทยาลัยสยาม เกิดจากกลุ่มแพทย์ที่มีประสบการณ์สูงร่วมกันเสนอขอเปิดดำเนินการหลักสูตรแพทยศาสตรบัณฑิต ต่อสภามหาวิทยาลัยสยาม และได้รับความเห็นชอบเมื่อวันพุธที่ 17 กุมภาพันธ์ พ.ศ. 2553 พร้อมทั้งได้แต่งตั้งคณะกรรมการพิจารณาเปิดดำเนินการหลักสูตรแพทยศาสตรบัณฑิตในการประชุมคราวเดียวกัน 

ต่อมาคณะกรรมการสภามหาวิทยาลัยสยาม ได้อนุมัติหลักสูตรแพทยศาสตรบัณฑิต (หลักสูตร ใหม่ พ.ศ. 2555) เมื่อวันที่ 14 มีนาคม พ.ศ. 2556 และได้แต่งตั้งศาสตราจารย์นายแพทย์อมร ลีลารัศมีเป็นคณบดีในปลายปี พ.ศ. 2556  ส่วนคณะกรรมการแพทยสภา ในการประชุมเมื่อวันที่ 12 กรกฎาคม พ.ศ. 2556 ได้ให้การรับรองหลักสูตรแพทยศาสตรบัณฑิต (หลักสูตรใหม่ พ.ศ. 2555) นับเป็นมหาวิทยาลัยเอกชนแห่งที่ 2 ของประเทศไทยที่ได้รับอนุมัติจากแพทยสภาให้เปิดรับนักศึกษาครั้งแรก จำนวน 48 คน ในปีการศึกษา 2556 และให้จัดการเรียนการสอนภาคการศึกษาที่ 1 ในเดือนสิงหาคม พ.ศ. 2556 โดยมีรองศาสตราจารย์ นายแพทย์ชูเกียรติ อัศวาณิชย์ เป็นคณบดี ระยะสั้น ๆ แล้วให้ศาสตราจารย์เกียรติคุณนายแพทย์อมร ลีลารัศมี เป็นคณบดีต่อมา โดยมีศาสตราจารย์กิตติคุณ นายแพทย์เฉลิม วราวิทย์ เป็นที่ปรึกษา 

ต่อมา หลักสูตรแพทยศาสตรบัณฑิตได้รับการรับรองมาตรฐานในระดับนานาชาติ WFME ในปี พ.ศ. 2563 และได้รับการรับรองมาตรฐานในระดับนานาชาติ WFME ดังกล่าวอีกครั้งตั้งแต่วันที่ 11 ธันวาคม 2568 จนถึงวันที่ 30 พฤศจิกายน พ.ศ. 2573 (จดหมายที่ พส ๐๑๒/๑๘๑๔๗)

## ทำเนียบคณบดี
 

## หลักสูตรการศึกษา
ปัจจุบันคณะแพทยศาสตร์ มหาวิทยาลัยสยาม เปิดทำการเรียนการสอนในสาขาวิชา ดังต่อไปนี้

## สถาบันร่วมผลิตแพทย์
โรงพยาบาลที่เป็นสถาบันหลักสำหรับการผลิตแพทย์ร่วมกับคณะแพทยศาสตร์ มหาวิทยาลัยสยาม ในระดับชั้นคลินิก มีทั้งสิ้น 1 โรงพยาบาล มีดังนี้

## ความร่วมมือ

### โรงพยาบาลพระนั่งเกล้า
เดิมชื่อว่าโรงพยาบาลนนทบุรี  สังกัดสำนักงานปลัดกระทรวงสาธารณสุข  ตั้งอยู่เลขที่ 91 ถนนนนทบุรี  ตำบลบางกระสอ  อำเภอเมือง  จังหวัดนนทบุรี  มีเนื้อที่ทั้งหมด มีพื้นที่ทั้งหมด 24 ไร่ 1 งาน 2.6 ตารางวา   เปิดให้บริการวันที่  24  มิถุนายน  2500 เป็นโรงพยาบาลประจำจังหวัดในปี พ.ศ. 2532 ได้รับพระราชทานพระบรมราชานุญาติให้เปลี่ยนชื่อเป็น “ โรงพยาบาลพระนั่งเกล้า ” เพื่อเฉลิมพระเกียรติแด่พระบาทสมเด็จพระนั่งเกล้าเจ้าอยู่หัว รัชกาลที่ 3 ที่พระราชชนนี กรมหลวง พระศรีสุลาลัย  เป็นชาวจังหวัดนนทบุรี  ปัจจุบันจัดเป็นโรงพยาบาลศูนย์ (Regional Hospital) ที่ได้รับการพัฒนาขยายขนาดเป็นโรงพยาบาลขนาดใหญ่กว่า 800 เตียง (ข้อมูลปี 2568) และมีความโดดเด่นเป็นศูนย์การแพทย์ที่เชี่ยวชาญระดับสูง เช่น ศูนย์โรคหัวใจและหลอดเลือด, ศูนย์อุบัติเหตุ, ศูนย์โรคหลอดเลือดสมอง, ศูนย์ทารกแรกเกิด, ศูนย์เชี่ยวชาญด้านจักษุ, ศูนย์มะเร็ง, และศูนย์ปลูกถ่ายอวัยวะ เป็นต้น   ในปี พ.ศ. 2569 กำลังสร้างอาคารเรียนรวมชั้นคลินิกเพื่อเพิ่มพื้นที่ในการศึกษาเล่าเรียนและฝึกปฏิบัติให้มากขึ้น

### มูลนิธิคณะแพทยศาสตร์ มหาวิทยาลัยสยาม
วัตถุประสงค์ของมูลนิธินี้ คือ เพื่อให้การสนับสนุนงานด้านการพัฒนาการแพทย์ เพื่อให้การสนับสนุนและส่งเสริมวิจัยแพทยศาสตร์ เพื่อดำเนินการ หรือ ร่วมมือกับองค์กรการกุศล เพื่อการกุศลและองค์การสาธารณประโยชน์ เพื่อสาธารณประโยชน์ ไม่ดำเนินการเกี่ยวข้องกับการเมืองแต่ประการใด

## ภาควิชาสาธารณสุขศาสตร์
ภาควิชาสาธารณสุขศาสตร์ สาขาอาชีวอนามัยและความปลอดภัย มหาวิทยาลัยสยาม ในปีพุทธศักราช 2566 ได้ย้ายสังกัดการดูแลภายใต้คณะแพทยศาสตร์ ภาควิชาสาธารณสุขศาสตร์ สาขาอาชีวอนามัยและความปลอดภัย หลักสูตรวิทยาศาสตรบัณฑิต 4 ปี (หลักสูตรฉบับปรับปรุง พุทธศักราช 2567) บริหารงานโดยศาสตราจารย์คลินิก นายแพทย์สุวัฒน์ เบญจพลพิทักษ์ คณบดีคณะแพทยศาสตร์ และ ดร.วิทยา ชาญชัย หัวหน้าภาควิชาสาธารณสุขศาสตร์

เดิมคณะสาธารณสุขศาสตร์ มหาวิทยาลัยสยาม ก่อตั้งขึ้นเพื่อตอบสนองการขยายต่อภาคอุตสาหกรรม และสิ่งแวดล้อม ซึ่งวันก่อตั้งของคณะฯ ตรงกับวันพุธที่ 22 กุมภาพันธ์ 2560 ซึ่งเกิดจาก สภามหาวิทยาลัยมีมติจัดตั้งคณะสาธารณสุขศาสตร์ พร้อมทั้งให้เปิดดำเนินการจำนวน 2 หลักสูตร ได้แก่หลักสูตรวิทยาศาสตรบัณฑิต สาขาอาชีวอนามัยและความปลอดภัย และ หลักสูตรวิทยาศาสตรบัณฑิต สาขาอนามัยสิ่งแวดล้อม และต่อมาทางคณะฯได้ดำเนินการขออนุมัติหลักสูตรวิทยาศาสตร์บัณฑิต สาขาอาชีวอนามัย และความปลอดภัย ทั้งนี้สภามหาวิทยาลัยมีมติอนุมัติหลักสูตร ในการประชุมครั้งที่ 4/2560 เมื่อวันที่ 16 สิงหาคม 2560 สำนักงานคณะกรรมการการอุดมศึกษา รับทราบการให้ความเห็นชอบหลักสูตรนี้ เมื่อวันที่ 25 พฤษภาคม 2561 สำนักงานคณะกรรมการข้าราชการครูและบุคลากรทางการศึกษา รับรองคุณวุฒิเพื่อประโยชน์ในการบรรจุและแต่งตั้งเป็นข้าราชการครูและบุคลากรทางการศึกษา เมื่อวันที่ 13 กรกฎาคม 2561 โดยเริ่มใช้หลักสูตร ภาคการศึกษาที่ 1 ปีการศึกษา 2561 และกรมสวัสดิ์การและคุ้มครองแรงงาน มีมติให้หลักสูตรวิทยาศาสตรบัณฑิต สาขาอาชีวอนามัยและความปลอดภัย หลักสูตรใหม่ พ.ศ.2561 ของคณะสาธารณสุขศาสตร์ มหาวิทยาลัยสยาม เทียบเท่าวุฒิปริญญาตรีสาขาอาชีวอนามัย ตามกฎกระทรวงกำหนดมาตรฐานในการบริหารและจัดการด้านความปลอดภัย อาชีวอนามัย และสภาพแวดล้อมในการทำงาน พ.ศ.2549 เมื่อวันที่ 14 ธันวาคม 2561

**สัญญลักษณ์ประจำภาควิชาสาธารณสุขศาสตร์**
* สีประจำภาควิชา สีชมพูแซลม่อน
* ตราประจำภาควิชา กรอบสีเขียวขลิบน้ำเงิน ภายในตรา ด้านบนคำว่า " PUBLIC HEALTH " และสัญลักษณ์คนกลางหนังสือ

**หลักสูตรภาควิชาสาธารณสุขศาสตร์**
* หลักสูตรอาชีวอนามัยและความปลอดภัย (หลักสูตรวิทยาศาสตรบัณฑิต) วท.บ. 4 ปี

## อ้างอิง

## ดูเพิ่ม
* มหาวิทยาลัยสยาม
* รายชื่อคณะและวิทยาลัยแพทยศาสตร์ในประเทศไทย

## แหล่งข้อมูล
* คณะแพทยศาสตร์ มหาวิทยาลัยสยาม 
*http://www.medsiamu.com/newmedsiam/company-history/ 
* http://www.medsiamu.com/newmedsiam/ 
* http://www.medsiamu.com/newmedsiam/our-partners/ 
* https://drive.google.com/file/d/0BwJR54FN09wtWWpQNE8tYUpHa0k/view

แพทยศาสตร์
สยาม